open-index/open-wikipedia-markdown huggingface dataset:
Tiehöylä

**Tiehöylä** eli **tiekarhu**, joskus myös **maantiekarhu**, on maanteiden hoitoon ja rakentamiseen tarkoitettu järeä työkone, jolla on tarkoitus ensisijaisesti tasoittaa ja muotoilla tien rakennekerrosten pintoja tai sorateiden pintaa. Tiehöylässä voidaan käyttää yhdestä kolmeen terää. Mahdolliset terien paikat ovat etupyörien edessä, etu- ja takapyörien välissä ja takapyörien takana. Useimmin höylässä käytetään vain yhtä, etu- ja takapyörien välissä olevaa terää, jonka korkeustasoa ja kaltevuutta voidaan säädellä hydrauliikan avulla. 

Tiehöylän terän säätelyä on helpotettu 3D-koneohjausta kehittämällä. Tällaiset 3D-ohjatut tiehöylät ovat yleistyneet varsinkin Ruotsissa ja Norjassa 2000-luvulla. Perusperiaatteena 3D-koneohjauksessa on se, että joko robottitakymetrillä tai RTK-GPS:llä paikannetaan tiehöylä ja tiehöylän on-board tietokoneeseen kytketyt kallistusantureiden avulla paikannetaan terän asento. On-Board-tietokoneeseen on syötetty rakennettavan tierakenteen koneohjausmalli, jolloin tietokone tietää missä asennossa terän pitäisi olla kullakin hetkellä. Ohjaajan työksi jää periaatteessa vain tiehöylän ohjaaminen ja kaasun painaminen.

Tiehöylää voidaan käyttää myös sorapäällysteisten teiden routavaurioiden korjaamiseen ja jäätyneiden tienpintojen parantamiseen. Varsinaisesti lumiauraksi siitä ei ole, vaan runsaan lumentulon jälkeen on käytettävä lumilinkoa tai -auraa.

Tiehöyliä käytetään myös lentokentillä kiitoteitä lumesta puhdistavissa ns. conga-ketjuissa. Niitä on useita vierekkäin suurten lumiaurojen ja -linkojen takana. Tiehöylät hinaavat moottoroituja harjoja jotka poistavat irronneet jäänkappaleet. Nykyisin tiehöyliä valmistaa Suomessa Veekmas.

## Lähteet
* 
* Käyhkö Arttu: *Caterpillar - höyrykoneesta hybridiin.* Kustantaja Laaksonen, 2014. 
* Käyhkö Arttu: *Amerikkalainen legenda Caterpillar.* kustantaja tuntematon 2014.
* Käyhkö Arttu: *Volvo maanrakennuskoneet.* Kustantaja Laaksonen, 2014. 
* Käyhkö Arttu: *Maanrakennuskoneita Suomessa.* Alfamer / Tarusto Oy, 2015. 
### Viitteet

## Aiheesta muualla

*Moderni tiehöylä . Veekmas Oy
Biologinen psykiatria

**Biologinen psykiatria** tai **biopsykiatria** näkee mielen häiriöt osana ihmisen hermoston biologista toimintaa. Sen monitieteellinen pohja on muun muassa neurotieteissä, biokemiassa ja genetiikassa. Biopsykiatrian lähtökohtana on teoria käyttäytymisen ja psykopatologian biologisesta alkuperästä.

## Katso myös
*Biologinen psykologia
Jonathan Brandis

**Jonathan Gregory Brandis** (13. huhtikuuta 1976 – 12. marraskuuta 2003) oli yhdysvaltalainen televisio- ja elokuvanäyttelijä sekä ääninäyttelijä.

## Ura
Brandis syntyi Danburyssä, Connecticutissa, ja oli perheensä ainoa lapsi. Hän oli esiintynyt televisiomainoksissa jo ennen siirtymistään Los Angelesiin 9-vuotiaana. Ensimmäisen tähtiroolinsa hän sai vuonna 1990 elokuvasta *[[Päättymätön tarina II – seuraava luku]]*. Muita rooleja oli muun muassa *[[Sea Quest]]* -scifisarjassa sekä elokuvissa *[[Sidekicks – yhdessä voittamattomat]]* (1992) ja *[[Ladybugs]]*.

## Kuolema
Brandis yritti 11. marraskuuta 2003 kotonaan itsemurhaa hirttäytymällä. Hän oli viettänyt päivän ystäviensä kanssa, joiden mukaan näyttelijä oli ollut huomattavan kiihtyneessä tilassa. Asunnollaan Brandis poistui ystäviensä seurasta toiseen huoneeseen, ja noin 15 minuutin kuluttua hänen hirttäytymisyrityksensä havaittiin.

Brandis siirrettiin Cedars-Sinai Medical Centeriin. Sairaalan henkilökunta tiedotti hänen kuolemastaan Los Angelesissa seuraavana päivänä. 

Brandisin ei tiedetä jättäneen minkäänlaista itsemurhaviestiä. Hänen suvulleen kuolintieto tuli täytenä yllätyksenä. Hänellä ei äitinsä mukaan ollut vakavia henkilökohtaisia ongelmia eikä alkoholiongelmia. Hän ei ollut tiettävästi yrittänyt aiemmin itsemurhaa. Äiti ehdotti syyksi aknelääke isotretinoiinia, jonka käyttö väitetysti saattaa aiheuttaa vakavana sivuvaikutuksena psykoosin. 

*[[People (lehti)|Peoplen]]* artikkelissa Brandisin ystävät väittivät näyttelijän kärsineen masennuksesta. Eräs heistä väitti Brandisin juoneen rankasti ja myös puhuneen itsemurhasta. Brandisin tuttaviensa mukaan hänen masennuksena johtui siitä, kun hänen näyttelemänsä kohtaus poistettiin miltei kokonaan pois sotaelokuvasta *[[Hart’s War|Hart's War]]*.

## Lähteet
Poikkeustila

**Poikkeustila** on väliaikainen yhteiskunnallinen tilanne, jolloin normaali lainsäädäntö, valtiosääntö tai kansalaisoikeudet eivät päde, ja viranomaisten valtuudet ovat suuremmat kuin tavallisesti. Poikkeustila voidaan julistaa hallituksen päätöksellä esimerkiksi luonnonkatastrofin, kapinan, sisällissodan, tartuntataudin tai muun yhteiskuntaa uhkaavan tilanteen syntyessä. Yksi poikkeustilan aikana esiintyvä toimenpide voi olla esimerkiksi ulkonaliikkumiskielto.

## Suomessa
Valtioneuvosto voi yhteistoiminnassa presidentin kanssa julistaa Suomeen poikkeusolot, joiden jälkeen on mahdollista soveltaa valmius- ja puolustustilalain säädöksiä. Poikkeustila voidaan julistaa vasta, kun kaikki muut lainsäädännölliset keinot on käytetty.

Aikaisemman, vuonna 1930 annetun, lain mukaan Suomi voitiin tarvittaessa julistaa sotatilaan. Tämän lain nojalla Suomi julistettiin sotatilaan 30. marraskuuta 1939 talvi­sodan alettua, ja sotatila jatkui 26. syyskuuta 1947 saakka. 

## Pitkäaikaisia poikkeustiloja
Israel on ollut poikkeustilassa vuoden 1945 Brittiläisen mandaattialueella säädetyssä  poikkeustilassa. Knesset uudistaa poikkeustilan vuosittain.

Syyria oli poikkeustilassa vuoden 1963 baathistien vallankaappauksesta lähtien. Poikkeustila kumottiin vuonna 2011.

Egypti on ollut poikkeustilassa vuoden 1967 sodasta lähtien, lukuun ottamatta 18 kuukautta vuodesta 1980 ja uudelleen presidentti Anwar Sadatin murhasta 1981 lähtien. Laki uudistetaan kahden&ndash;kolmen vuoden välein. Kiellettyjä ovat muun muassa mielenosoitukset ja poliittiset organisaatiot, joita ei ole erikseen hyväksytty.

Turkkilainen perustuslain professori Zafer Üskül totesi vuoden 2001 lopulla Radikal-lehdessä, että maa on ollut poikkeustilassa 40 vuotta tasavallan 78 vuodesta.

Yhdysvalloissa oli tammikuussa 2019 CNN:n mukaan voimassa peräti 31 kansallista hätätilaa. Presidentillä on oikeus julistaa hätätila vuodelta 1976 olevan lain perusteella. Vanhimman yhä voimassa olevan hätätilan julisti Jimmy Carter vuonna 1979 Iranin panttivankikriisin vuoksi. 

Filippiinit olivat pitkäaikaisessa poikkeustilassa Ferdinand Marcosin valtakaudella.

## Lähteet
Reisilaskimo

**Reisilaskimo** (*Vena femoralis*) on parillinen elin, joka ihmisellä luetaan syviin laskimoihin. Se saa alkunsa polvilaskimosta (*Vena poplitea*) ja siihen yhtyvät jalkavarren iso iholaskimo (*vena saphena magna*) sekä syvä reisilaskimo (*Vena profunda femoris*). Ingvinaaliligamentin kohdalla reisilaskimo muuttuu ulommaksi lonkkalaskimoksi, minkä kautta veri virtaa alaonttolaskimoon.

Reisilaskimoa käytetään varjoainekuvausten injektiokohtana. Syvänä laskimona reisilaskimo tukkeutuessaan voi aiheuttaa hengenvaarallisen tilanteen. Näin ollen siihen ei pidä asettaa esimerkiksi infuusiotiputusneulaa. Reisilaskimon nimitys saattaa aiheuttaa hämmennystä, koska erikseen tunnetaan syvä reisilaskimo. Narkomaanit käyttävät toisinaan reisilaskimoakin pistoskohtana, koska siihen on suhteellisen helppo ylettyä.

## Lähteet
Proitos

**Proitos** (, ) oli kreikkalaisessa mytologiassa Tirynsin myyttinen kuningas, Abaan ja Aglaian poika ja Akrisioksen kaksoisveli.

Proitoksen kerrotaan kamppailleen veljensä kanssa jo äitinsä kohdussa. Myöhemmin kamppailu huipentui taisteluun Abaksen perinnöstä, mutta taistelu päättyi joko ratkaisemattomana, tai Proitos tuli lähes lyödyksi, ja siksi hän lähti Vähään-Aasiaan. Lyykian kuningas Iobates otti hänet vastaan ja antoi hänelle vaimoksi tyttärensä Stheneboian. He saivat kolme tytärtä, Ifinoen, Lysippen ja Ifianassan, ja pojan, Megapentheen.

Valtakunnan jako tapahtui lopulta sitten, kun Proitos hyökkäsi uudelleen Akrisioksen kimppuun, tällä kertaa appensa avustamana. Akrisios sai Argoksen ympäristöineen, ja Proitos pohjoiset alueet: Tirynsin, Heraionin ja Mideian sekä Argoliin rannikon.

Kun Akrisioksen ainoa tytär Danae tuli naimaikään, hän meni Proitoksen luo ja halusi ryhtyä suhteisiin tämän kanssa. Tässä tapauksessa Perseuksen isä ei olisikaan Zeus vaan Proitos.

Bellerofonin sankariteot alkoivat, kun Proitoksen vaimo Anteia ihastui tähän. Tultuaan torjutuksi hän kertoi kostoksi miehelleen, että Belleforon oli yrittänyt maata hänet. Proitos ei kuitenkaan uskaltanut tappaa vierastaan, joten hän lähetti Bellerofonin appensa luokse mukanaan kirje, jossa hän pyysi surmaamaan kirjeen kantajan. Kun Iobates vihdoin avasi kirjeen, hän ei enää halunnut tappaa vierastaan, vaan asetti tälle mahdottomia tehtäviä toivoen vieraansa saavan surmansa epäonnistuttuaan niissä.

## Lähteet
Roldán Rodríguez

**Roldán Rodríguez Iglesias** (s. 9. marraskuuta 1984 Valladolid) on espanjalainen autourheilija. Hän ajoi GP2-sarjassa kaudet 2007–2009 Piquet Sports ja Fisichella Motor Sport -talleissa saavuttaen neljä palkintosijaa. Ennen GP2-uraansa Rodríguez on ajanut muun muassa Espanjan F3-sarjaa, jossa hän sijoittui kaudella 2006 loppupisteissä toiseksi. Rodríquez kilpaili Aasian GP2-sarjassa kaudet 2008–2010 voittaen yhden kilpailun. Rodríquez testasi Minardin Formula 1 -autoa kaudella 2005 ja Force Indian autoa talvella 2007–2008.

## GP2-tulokset

### Aasian GP2
Jemenin rial

**Jemenin rial** on Jemenin virallinen valuutta. Käytössä ovat kolikot, joiden arvo on 1, 5, 10, 20 rialia, ja setelit, joiden arvo on 50, 100, 200, 500, 1&nbsp;000 rialia. Sen kansainvälinen valuuttatunnus on YER. Aiemmin käytössä oli yksikkö fils, ja yksi rial oli 100 filsiä.

Valuutta otettiin käyttöön 1991 setelimuodossa, kun maa yhdistettiin, ja se korvasi Pohjois-Jemenin rialin ja Etelä-Jemenin dinaarin. Kolikot otettiin käyttöön 1993.

Rialit laskee liikkeelle Jemenin keskuspankki, joka perustettiin 1971 ja organisoitiin uudestaan 1990. Pankki sijaitsee Sanassa.
 
## Aiheesta muualla
*Jemenin keskuspankki 
*Setelit 
*Rialin kurssi
Michelson

**Michelson** tai **Michelsson** on muun muassa seuraavien henkilöiden sukunimi:

* Albert Abraham Michelson (1852–1931), saksalais-yhdysvaltalainen fyysikko, toinen Michelsonin–Morleyn kokeen keksijöistä, Nobelin fysiikanpalkinnon saaja
* Gösta Michelsson (1878–1917), suomalainen kadettiupseeri
* Leo Michelson (1887–1978), latvialais-yhdysvaltalainen taiteilija
* Robert C. Michelson (s. 1951), yhdysvaltalainen insinööri ja keksijä

## Katso myös

* Mikkelsson
Satakarinletto

**Satakarinletto** on saari Perämerellä Haukiputaalla Oulun kaupungin vesialueella. Satakarinletto on pieni kivikkoinen saari. Lähimmät saaret ovat lännessä sijaitseva Lönkytin sekä idässä sijaitsevat Kriisi ja Satakari.
Carl Peter Thunberg

**Carl Peter Thunberg** (11. marraskuuta 1743 Jönköping – 8. elokuuta 1828 Vanha Uppsala) oli ruotsalainen kasvitieteilijä ja Carl von Linnén oppilas. Hänen vanhempansa olivat kirjanpitäjä Jean Thunberg ja Margareta Starkman. Naimisiin Thunberg meni 1784 Brita Charlotta Rudan kanssa.

Carl Peter Thunberg opiskeli Uppsalan yliopistossa, josta hän valmistui 1772 tohtoriksi iskiasta käsittelevällä väitöskirjalla. Thunberg oli yksi ”Linnén apostoleista”. Linnén suositusten avulla Thunberg sai stipendin 1770 opintoihin Amsterdamissa ja Pariisissa, jossa hän tapasi kasvitieteilijä Johan Burmanin ja tämän pojan Nicolaus Laurentius Burmanin. Näiden tuttavuuksien avulla hän pystyi 1772 matkustamaan Hollannin laskuun Japaniin Etelä-Afrikan ja Jaavan kautta. Hän meni Hollannin Itä-Intian kauppakomppanian palvelukseen kirurgina, koska Japaniin otettiin vastaan vain hollantilaisia. Japanilaiset tulkit olivat myös lääkäreitä, niin hän sai matkalla myös lääketieteellistä tietoutta.

Thunberg oli väsynyt tiukkaan valvontaan Japanissa ja matkusti vuonna 1776 takaisin Hollantiin. Matkan aikana hän vieraili muun muassa Ceylonilla ja kokosi merkittävän kasvikokoelman. Ennen kuin hän oli ehtinyt takaisin, hän sai viestin, että hänet oli valittu Carl von Linné nuoremman seuraajaksi *botanices demonstrator* -virkaan Uppsalan yliopistoon. Thunberg palasi Hollantiin 1778 ja Lontoon vierailun jälkeen palasi Ruotsiin maaliskuussa 1779. Seuraavat lähes 50 vuotta hän toimi opettajana Uppsalassa.

Matkat, kokoelmat kasveista ja muista luonnonkohteista antoivat enemmän kuin 300 kuvausta etnografiasta, kasvitieteestä ja kielitieteestä. Thunberg kirjoitti omaelämäkerran ja hänen kirjeenvaihtonsa on myös julkaistu. Hänen luontoaiheinen kokoelmansa lahjoitettiin Uppsalan yliopiston kirjastolle. Muun muassa Thunberg ”löysi” ja kuvaili noin 800 japanilaista lajia ja rooibospensaan Etelä-Afrikassa sekä antoi niille tieteelliset nimet. 

Thunbergin nimeämien kasvien tieteellisen nimen perässä käytetään auktorilyhennettä **Thunb.**.

Thunbergin nimestä lyhennetty Thunb. voidaan yhdistää auktorina hänen nimeämiensä kasvien tieteellisiin nimiin. Thunberg kuvaili ja nimesi myös lintuja, muun muassa töyhtöelenian (*Elaenia flavogaster*) ja brasilianlehtinapsijan (*Phyllomyias fasciatus*). Kasvisuku *Thunbergia* eli susannat on nimetty Carl Peter Thunbergin kunniaksi.

## Lähteet
* 

### Viitteet

## Aiheesta muualla
Eda-Ines Etti

**Eda-Ines Etti** (26. toukokuuta 1981 Haapsalu) on virolainen laulaja, joka tuli tunnetuksi edustettuaan maataan Eurovision laulukilpailussa Tukholmassa vuonna 2000. Hänen musiikkityylinsä on poppia.

## Diskografia

**Here For Your Love* (2000)
**15 magamata ööd* (2004)
**Uus päev* (Uusi päivä) (2005)
**Kustutame vead* (2008)
Ioffe

**Ioffe** voi tarkoittaa seuraavia:

;sukunimenä:
* Abram Ioffe (1880–1960), neuvostoliittolainen fyysikko
* Adolf Ioffe, *Adolf Joffe* (1883–1927), neuvostoliittolainen poliitikko
* Julia Ioffe (s. 1982), neuvostoliittolaissyntyinen yhdysvaltalainen toimittaja

;muita merkityksiä:

* Ioffe-instituutti, Venäjän tiedeakatemian alainen teknillisen fysiikan tutkimuskeskus Pietarissa
* 5222 Ioffe, päävyöhykkeen asteroidi.
Pensassieppari

**Pensassieppari** (*Empidonax oberholseri*) on tyrannien heimoon kuuluva varpuslintu. Lajin nimesi A. R. Phillips 1939, Harry Church Oberholserin kunniaksi.

## Koko ja ulkonäkö
Linnun pituus on noin 14&nbsp;cm. Höyhenpuku on päältä oliivinharmaa ja alapuolelta valkeahko. Siivellä on valkoinen juova, silmärengas on myös valkoinen ja rinta oliviinharmaa. Nokka on tumma ja pyrstö keskimittainen. Pensassieppari istuu pystyasennossa oksalla tai muulla tähystyspaikalla ja tekee nopeita pyrähdyksiä lentävien hyönteisten perään, aivan kuin harmaasieppo.

## Esiintyminen
Pensassieppari elää Yhdysvaltain länsiosissa. Se on muuttolintu, joka talvehtii Meksikossa ja osittain Arizonassa. Laji elää noin 2,7 miljoonan neliökilometrin alalla ja sen arvioitu yksilömäärä on noin 3,6 miljoonaa. Lajin kanta on elinvoimainen.

## Elinympäristö
Pensaikkoiset ja harvapuustoiset vuorenrinteet ja kukkulat.

## Lisääntyminen
Pesä on maljamainen kuppi pensaan oksalla.

## Ravinto
Lentävät ja lehvästössä elävät hyönteiset ja muut niveljalkaiset.

## Lähteet
Kolmenkoivunkari

**Kolmenkoivunkari**, aiemmalta nimeltään **Laaja**, on saari Oulun kaupungin vesialueella Perämerellä. Saari sijaitsee Riutunkarin lauttasataman itäpuolella Kempeleenlahden länsipuolisella vesialueella noin kilometrin päässä mantereesta. Läheiset saaret ovat sen itäpuolella sijaitsevat Koivukari, Pöllönkari ja Kraaseli.

Kolmenkoivunkari on sekametsän peitossa oleva saari, jota ympäröi laajahko rantamatalikko. Saaren etelä- ja länsirannoilla on lisäksi karikkoalueita, ja saaren länsipuolella sijaitsee pienempi nimetön luoto. Saaren eteläpuolitse johtaa haraamaton veneilyväylä.

## Lähteet
Nicky Weaver

**Nicholas James "Nicky" Weaver** (s. 2. maaliskuuta 1979 Sheffield) on englantilainen jalkapallomaalivahti, joka pelasi viimeksi Skotlannin Valioliigan Aberdeenissä.

Weaver muistetaan kenties parhaiten Manchester Cityn maalivahtina vuosilta 1997–2007.

## Ammattilaisura
### Manchester City (1997–2007)
Weaver ostettiin Mansfield Townista Manchester Cityyn maalivahtivalmentaja Alex Stepneyn suosituksesta. Hän teki debyyttinsä Cityn joukkueessa kaudella 1998/99 Blackpoolia vastaan, pelaten nollapelin. Weaver pelasi koko kaudella yhteensä 23 nollapeliä, joka oli seuran ennätys yhdellä kaudella. Mestaruussarjan Play-off -finaalissa Gillinghamia vastaan hänen torjumansa rangaistuspotku varmisti Cityn nousun. Hän oli samoihin aikoihin myös Englannin alle 21-vuotiaiden maajoukkueen maalivahti. 

Seuraavina vuosina loukkaantumiset vaivasivat Weaveria jatkuvasti, ja hän ei ollut kertaakaan aloituskokoonpanossa kausilla 2002/03, 2003/04 ja 2004/05. Hän pelasi kauden 2004/05 viimeiset 15 minuuttia, jotta ykkösmaalivahti David James voisi pelata hyökkäyksessä Middlesbroughia vastaan.

Syksyllä 2005 puolikuntoinen Weaver lainattiin Sheffield Wednesdayhin, hänen lapsuutensa suosikkiseuraan ja oli palatessaan jälleen täydessä kunnossa. Wednesdayn ajallaan hän pelasi 14 ottelua, joista yksi oli Sheffieldin derby, United vastaan Wednesday. Hän oli lainastatuksestaan huolimatta koko ottelun ainoa sheffieldiläissyntyinen pelaaja.

Ennen kautta 2006/07 David James myytiin Portsmouthiin, ja Andreas Isaksson ostettiin hänen korvaajakseen. Weaver sai kuitenkin alkukaudesta olla aloituskokonpanossa Cityssä ensimmäistä kertaa kolmeen vuoteen Isakssonin luokkaantumisen vuoksi. 

### Cityn jälkeen (2007–)

4. heinäkuuta 2007 Charlton Athletic hankki Weaverin ilmaiseksi Manchester Citystä. Hän pelasi Charltonissa kahden kauden aikana 67 sarjaottelua. 

Seurasta lähtönsä Weaver on pelannut neljässä eri seurassa Englannin alemmilla tasoilla sekä Skotlannin valioliigassa. Hän on myös toiminut Aberdeenistä lähdettyään entisen seuransa Sheffield Wednesdayn akatemian maalivahtivalmentajana, muttei ole virallisesti ilmoittanut uransa päättymisestä.
M/S Princess I

**M/S Princess I** (IMO 6400824) on Ruotsissa nimellä **M/S Carola** vuonna 1964 valmistunut autolautta. Sen rakensi Öresundsvarvet Ab Landskronassa. Sen sisaralus on samana vuonna valmistunut M/S Dana Scarlett (nyk. M/S Sinu-I-Wasa Tolu)

M/S Carola luovutettiin 28. huhtikuuta 1964 Linjebuss Internationalille (Stockholms Rederi Ab Svea). Se asetettiin liikenteeseen Juutinraumaan välille Helsingborg–Helsingør. Myöhemmin alus siirtyi Scandinavian Ferry Linesille. Vuosina 1965–1985 se toimi myös varalaivana reitillä Landskrona–Tuborg havn (Kööpenhamina). Peruskorjauksessa se kävi Falkenbergin telakalla 1985. M/S Carola siirrettiin SweFerry AB:lle syksyllä 1991, jonka jälkeen se myytiin Argentiinaan Empresa De Nav El Faro S.A:lle. Marraskuussa se sai uuden nimen M/S Princess I. Tammikuussa 1992 se aloitti liikenteen välillä Buenos Aires–Juan Lacaze. Samana vuonna se jäi pois käytöstä kunnes myytiin edelleen 2004. Vuonna 2006 se toimi kasinolaivana, ja sen ulkonäköön on tehty huomattavia muutoksia.

## Aiheesta muualla
* Fakta om fartyg – tietoa ja kuvia M/S Carolasta
George Crumb

**George Crumb** (24. lokakuuta 1929 – 6. helmikuuta 2022) oli yhdysvaltalainen nykytaidemusiikin ja avantgarden säveltäjä. Hänen tuotantonsa on paikoin hyvin kokeellista – sävellyksissä on käytetty poikkeuksellisia tekniikoita, kuten puhallinsoitinten käsittelyä yhtäaikaisesti puhumisen kanssa sekä marmorikuulien kaatoa avoimen pianon päälle. 

Crumb syntyi Charlestonissa, Länsi-Virginiassa. Hän opiskeli Mason College of Musicissa, University of Illinois at Urbana-Champaign'ssa ja Michiganin yliopistossa vietettyään välillä myös ajanjakson Berliinissä. 

Crumb oli arvostettu musiikinopettaja. Hänestä tuli jo vuonna 1958 Coloradon yliopiston pianonsoiton- ja sävellyksenprofessori. Hänen tunnetuimpien teostensa joukkoon lukeutuvat laaja kuoro- ja orkesteriteos *Star-Child* (1977); *Black Angels* (1970), sekä neljä *Makrokosmos*-kirjaa (1972, 1973, 1974 ja 1979). Viimeksi mainituista kaksi ensimmäistä on kirjoitettu soolopianolle, kolmas kahdelle pianolle sekä lyömäsoittimille ja neljäs pianolle nelikätisesti. 

Crumb voitti musiikin Pulitzer-palkinnon ja Grammyn. Hänellä oli vuodesta 1975 paikka Yhdysvaltain taide- ja kirjallisuusakatemiassa. 

## Lähteet
Dinaari

**Dinaari** on monissa arabimaissa ja entiseen osmanien valtakuntaan kuuluneissa maissa käytössä oleva valuutta. Nimi periytyy Rooman valtakunnan aikaan käytetystä denaarista.

## Valtiot joissa dinaari on käytössä

## Valtiot joissa dinaari on ollut käytössä
 

## Kuvitteelliset valtiot, jossa käytetään Dinaareita
Irakin vaakuna

**Irakin vaakuna** on Irakin tunnus. Se koostuu Saladinin kultaisesta haukasta. Haukan keskellä on kilpi, jossa on Irakin vuoteen 2008 asti käytetty lippu. Vaakunan alalaidassa lukee: الجمهورية العراقية (*al-Jumhuriya al-`Iraqiya*, Irakin tasavalta).

Alkuperäisessä vaakunassa vuodelta 1965 ei ollut kirjoitusta tähtien välissä, ja lippu oli siinä pystysuunnassa. Tämä versio oli käytössä vuoteen 2004 asti, jolloin se korvattiin versiolla, joka oli käytössä vuoteen 2008 asti. Vuonna 2008 vaakunasta poistettiin vihreät tähdet.
Kriisinkivi

**Kriisinkivi** on pieni kivikkoinen luoto Perämerellä, Haukiputaan kaupunginosassa Oulun kaupungin vesialueella. Lähimmät saaret ovat Lönkytin ja Nimetön. Kriisinkivi sijaitsee Oulun–Kemin laivaväylän itäpuolella.
Kaaliperhonen

**Kaaliperhonen** (*Pieris brassicae*) on kookas kaaliperhosten (*Pieridae*) heimoon kuuluva päiväperhonen.

## Koko ja ulkonäkö
Kaaliperhosen siipien yläpinnan pääväri on valkoinen. Koiraalla etusiiven yläpinnan yläreuna ja siiven kärjet ovat mustat. Kärkitäplä ulottuu siiven ulkoreunan puolivälin yli. Takasiiven etureunassa on molemmilla sukupuolilla musta täplä. Naaraalla on lisäksi etusiiven yläpinnalla kaksi täplää ja alareunassa musta juova. Siipien kärkiväli on 49–65 millimetriä. Toukka on väriltään keltaisenvihertävä ja siinä on mustia pisteitä.

(MHNT) Pieris brassicae - Ste.Foy d'Aigrefeuille Haute-Garonne France - male dorsal.jpg|*Pieris brassicae* ♂ 
(MHNT) Pieris brassicae - Ste.Foy d'Aigrefeuille Haute Garonne France - male ventral.jpg|*Pieris brassicae* ♂  △
(MHNT) Pieris brassicae - Foret de Bouconne, France - female dorsal.jpg|*Pieris brassicae* ♀  
(MHNT) Pieris brassicae - Foret de Bouconne, France - female ventral.jpg|*Pieris brassicae*  ♀ △ 


## Levinneisyys ja lentoaika
Levinneisyysalue käsittää Euroopan, Pohjois-Afrikan ja Länsi-Aasian Himalajalle saakka. Esiintymisalue vaihtelee vaellusten myötä, pohjoisosissa sitä tavataan vain satunnaisena vaeltajana. Suomessa kaaliperhosella ei ole vakituista kantaa, ainoastaan lauhoina talvina sen on todettu pystyneen talvehtimaan. Vaeltavia yksilöitä tavataan vuosittain Etelä-Suomessa, Keski-Suomessa harvemmin ja Pohjois-Suomessa vain voimakkaimpien vaellusten yhteydessä.
Kaaliperhosella on kaksi sukupolvea. Ensimmäisen sukupolven lentoaika on huhtikuusta heinäkuuhun ja toisen heinäkuusta syyskuuhun. Ensimmäiset vaeltavat yksilöt on tavattu Suomessa yleensä toukokuun jälkipuoliskolla, satunnaisesti aikaisemminkin. Suomessa kehittyneiden yksilöiden lentoaika on yleensä heinäkuun lopulta syyskuun puoliväliin. Suomessa on havaittu myös takaisin etelään vaeltamista.

## Elinympäristö ja elintavat
Kaaliperhosen elinympäristöä ovat niityt, peltoaukeat ja puutarhat, myös merenrannikot. Kaaliperhonen talvehtii kotelona.

## Ravintokasvi
Toukan eli kaalimadon ravintokasveja ovat monet ristikukkaiskasvit, varsinkin kaalit (*Brassicae*) sekä morsingot (*Isatis tinctoria*) ja harmiot (*Berteroa incana*).

## Lähteet
*
*

### Viitteet

## Aiheesta muualla
* 
* Laji.fi: Kaaliperhonen (''Pieris brassicae'')
* LuontoPortti: Kaaliperhonen (''Pieris brassicae'')
* Suomen Perhoset: Kaaliperhonen
* Iltalehti: Kaaliperhonen (''Pieris brassicae'') 
* UniProt, Taxonomy: Pieris brassicae 
* Centre for Agriculture and Biosciences International (CABI): Pieris brassicae (Large cabbage white) 
* Pherobase: Semiochemicals of Pieris brassicae, the Large white butterfly
Nimetön (täsmennyssivu)

**Nimetön** voi tarkoittaa seuraavia:

* nimetön, yksi ihmisen sormista
* Nimetön, kauhuelokuva vuodelta 1999
* Nimetön, lahtelaisen Raaka-Aine -yhtyeen EP-levy vuodelta 2009
* Nimetön, rap-artisti Eevil Stöön EP-levy vuodelta 2020
* Nimetön, saari Joutenvedellä Enonkoskella
* Nimetön, saari Haukiputaan edustalla Perämerellä
* Nimetön, saari Naantalin Rymättylässä
* Nimetön, järvi Heinolassa
* Nimetön, järvi Heinävedellä
* Nimetön, järvi Hyrynsalmella
* Nimetön, lampi Jämsän Hallin kylässä
* Nimetön, lampi Jämsässä lähellä Jämsänkoskea
* Nimetön, järvi Kinnulassa
* Nimetön, lampi Sysmän Kappelinkylässä
* Nimetön, järvi Sysmän Karilankulmalla
* Nimettömänmatala (myös *Nimetön*), matalikkoalue Perämerellä.
* Nimetön, helsinkiläinen vuonna 2008 perustettu yhtye

## Paikannimiä, joihin sisältyy sana nimetön

* Nimetönjärvi, järvi Ylöjärvellä lähellä Kurun kylää
* Nimetönlammi, lampi Ruovedellä
* Nimetönlampi, lampi Kannonkoskella lähellä Lakomäkeä
* Nimetönlampi, lampi Keurun ja Virtain rajalla
* Nimetönriipi, lampi Pellossa lähellä Koutuksen kylää.

## Katso myös
*Anonyymi
Isä Camillo

**Isä Camillo** on italialainen satiirinen kirjasarja, jonka on kirjoittanut Giovanni Guareschi. Kirjoissa kuvataan Pojoen laaksossa olevaa pientä kylää ja sen henkilöitä, kirkkoherra Isä Camilloa ja kommunistista pormestari Pepponea. Sarjan alku on ajallisesti sijoittunut vuosiin heti toisen maailmansodan jälkeen.

Isä Camillosta on tehty useita elokuvia, joissa päähenkilöinä olivat Fernandel Isä Camillona ja Gino Cervi Pepponena. Elokuvat kuvattiin Brescellossa, jossa on myös niille omistettu museo.

## Suomessa julkaistut Isä Camillo -kirjat
*Isä Camillon kylä (Mondo piccolo "Don Camillo", 1948), suom. 1952 Helka Hiisku
*Isä Camillo ja hänen laumansa (Don Camillo e il suo gregge , 1953), suom. 1953 Helka Hiisku
*Isä Camillon paluu (Mondo piccolo "Don Camillo", 1948), suom. 1954 Helka Hiisku
*Toveri Don Camillo (Il compagno Don Camillo, 1963), suom. 1964
*Isä Camillo ja ne nykynuoret (Don Camillo ei giovani d'oggi , 1968), suom. 1970
*Isä Camillo vauhdissa, Suomalaisen Kirjakerhon julkaisema tarinavalikoima 1980

## Isä Camillo -elokuvat
*Isä Camillon kylä (Don Camillo, 1952) 
*Isä Camillo ja hänen laumansa (Retour de Don Camillo, Le, 1953) 
*Isä Camillon paluu (Don Camillo e l'onorevole Peppone, 1955) 
*Isä Camillo näkee punaista (Don Camillo monsignore... ma non troppo, 1961) 
*Toveri Camillo (Compagno Don Camillo, Il, 1965) 
*Isä Camillo ja ne nykynuoret (Don Camillo e i giovani d'oggi, 1970) (lyhytelokuva) 

## Aiheesta muualla
* http://www.mondoguareschi.com/index.php  
* http://www.doncamillo.net/
W. S. Merwin

**William Stanley Merwin** (30. syyskuuta 1927 New York, Yhdysvallat – 15. maaliskuuta 2019 Maui, Hawaiji, Yhdysvallat) oli yhdysvaltalainen runoilija. 

Merwin valmistui Princetonin yliopistosta 1948. Julkaistuaan esikoisteoksensa *A Mask for Januksen* vuonna 1952 hän sai 1960-luvulla huomattavaa mainetta sodanvastaisena kirjoittajana. Hän on runouden ohella julkaissut proosaa ja käännöskirjallisuutta. Hänet on palkittu muun muassa Pulitzer-palkinnolla sekä Tanning-palkinnolla, ja hän oli American Academy of Arts and Lettersin jäsen vuodesta 1972. Hän sai vuonna 2003 akatemian kultamitalin runoudesta.

Merwin asui Havaijilla ja on julkaissut saaristoa käsittelevän kirjan *The Folding Cliffs: A Narrative* (1998). Hän voitti vuonna 2005 National Book Awardin teoksellaan *Migration: New & Selected Poems*. Hän toimi vuosina 1999–2000 yhtenä Yhdysvaltain kolmesta Poet Laureate Consultanteista. 

## Suomennettu tuotanto
* *Siriuksen varjo ja muita runoja*, Anna Helle, esipuhe; Kimmo Räntilä, suomentaja. Kustannusliike Parkko, 2023 

## Lähteet

## Aiheesta muualla
* 
* 
*
Live at the Marquee

**Live at the Marquee** on progressiivista metallia soittavan yhtyeen Dream Theaterin livealbumi, joka nauhoitettiin Lontoossa *Marquee Clubilla*.

## Kappaleluettelo

## Kokoonpano
*James LaBrie – laulu
*John Petrucci – kitara
*Kevin Moore – kosketinsoittimet
*John Myung – basso
*Mike Portnoy – rummut

## Aiheesta muualla
* 
* Live at the Marquee Discogsissa
Lorrie Moore

**Marie Lorena "Lorrie" Moore** (s. 13. tammikuuta 1957, Glens Falls) on yhdysvaltalainen kirjailija, joka on tullut tunnetuksi monesti huumorin sävyttämillä ja pistävillä novelleillaan. 

Moore sai Lorrie-lempinimensä jo vanhemmiltaan. Hän valmistui St. Lawrencen yliopistosta ja Cornellin yliopistosta. Hänen ensimmäinen kokoelmansa *Self-Help* on 1980-luvun puolivälistä. Myöhemmin hän on saanut arvostusta teoksillaan *Like Life* (1990) ja *Birds of America* (1998).

Mooren kirjoituksia on julkaistu mm. The Paris Review'ssä ja The New Yorkerissa. Jälkimmäisessä 27. tammikuuta 1997 julkaistu novelli *People Like That Are the Only People Here* toi kirjoittajalleen O. Henry -palkinnon vuonna 1998. Hänet on palkittu myös Rea-novellipalkinnolla vuonna 2004. 

Moore on Wisconsin-Madisonin yliopiston englannin kielen professori. Hän sai vuonna 2006 paikan *American Academy of Arts and Lettersistä*.
We’ve Come for You All

**We’ve Come for You All** on thrash metal -yhtye Anthraxin yhdeksäs studioalbumi, joka julkaistiin toukokuussa 2003 levymerkillä Sanctuary Records. Sen tuotti yhtye yhdessä Scrap 60:n kanssa. Albumilta julkaistiin singlet ”What Doesn’t Die”, ”Safe Home”, ja ”Taking the Music Back”. Albumia edeltäneet kaksi yhtyeen albumia olivat kaupallisesti epäonnistuneita, mutta tämä onnistui kohtalaisesti, vaikkakin se nousi vain sijalle 122 Billboard 200 -listalla. Se on myös Anthraxin ensimmäinen albumi, jolla on Rob Caggiano soittamassa kitaraa.

Albumin kannen on tehnyt kuuluisa sarjakuvataiteilija Alex Ross.

## Kappaleet
#
#
#
#
#
#
#
#
#
#
#
#
#
#

**CD-version lisäkappaleet**
#
#

## Kokoonpano
* John Bush – laulu
* Rob Caggiano – kitara
* Scott Ian – kitara, laulu
* Frank Bello – basso, laulu
* Charlie Benante – rummut, kitara

## Vastaanotto

*Spin*-musiikkilehti sijoitti vuonna 2022 *We've Come for You Allin* 5. sijalle listallaan kahdestatoista kaikkien aikojen huonoimmasta heavy metal -albumista. Albumia kuvailtiin "rasittavaksi sekamelskaksi, joka ei tavoittanut yhtyeen 80-luvun loistoa eikä tarjonnut mielenkiintoista suuntaa tulevaisuuteen." Albumin kappaleista minkään ei koettu kuulostavan inspiroivalta, mistä pahimpana esimerkkinä pidettiin kappaletta "Safe Home". 

## Lähteet

## Aiheesta muualla
* 
*
Naurisperhonen

**Naurisperhonen** (*Pieris rapae*) on keskikokoinen kaaliperhosten (*Pieridae*) heimoon kuuluva päiväperhonen.

## Koko ja ulkonäkö
Naurisperhosen koiraan siipien yläpinnan pääväri on valkoinen. Koiraalla on etusiiven yläpinnan keskellä yksi musta täplä sekä kärkitäplä, joka ulottuu noin kolmannekseen siiven ulkoreunan pituudesta. Naaraan siipien yläpinnan pääväri on kellertävään vivahtava, siipien tyvessä on harmaata kehnää. Etusiiven yläpinnalla on kaksi mustaa täplää. Siipisuonet erottuvat siiven yläpinnalla vain heikosti. Takasiiven alapinta on väriltään vaaleankeltainen. Erotuksena yleisemmästä lanttuperhosesta naurisperhosen takasiipien alapinnalla siipisuonten kohdalla ei ole vihertävää väriä. Siipien kärkiväli on 38–50&nbsp;mm. Koiras on naarasta suurempi.

Toukka on väriltään kellertävänvihertävä.

## Levinneisyys ja lentoaika
Levinneisyysalue käsittää Euroopan, Pohjois-Afrikan ja Aasian Japaniin saakka. Laji on levinnyt ihmisen mukana myös Pohjois-Amerikkaan, Australiaan ja Uuteen-Seelantiin. Esiintymisalue vaihtelee vaellusten myötä, pohjoisosissa sitä tavataan vain satunnaisena vaeltajana. Suomessa naurisperhosella ei ole vakituista kantaa, ainoastaan lauhoina talvina sen on todettu pystyneen talvehtimaan maan eteläosissa. Se on Suomessa melko harvinainen ja tavataan yleensä yksitellen. Vaeltavia yksilöitä tavataan Etelä-Suomessa lähes vuosittain, Keski-Suomesta pohjoiseen satunnaisesti.

Naurisperhosella on yleensä kaksi sukupolvea. Ensimmäisen sukupolven lentoaika on levinneisyysalueen eteläosissa maaliskuusta alkaen, pohjoisessa toukokuusta alkaen. Ensimmäiset vaeltavat yksilöt on tavattu Suomessa yleensä toukokuun lopulla, satunnaisesti aikaisemminkin. Toisen sukupolven yksilöitä on havaittu heinä- ja elokuussa, jolloin myös Suomessa kehittyneet yksilöt lentävät. Myöhemmin syksyllä voidaan havaita vielä myöhäisiä toisen sukupolven yksilöitä tai vähälukuista kolmatta sukupolvea.

## Elinympäristö ja elintavat
Naurisperhosen elinympäristöä ovat niityt, peltoaukeat ja puutarhat. Naurisperhonen talvehtii kotelona.

## Ravintokasvi
Toukan ravintokasveja ovat monet ristikukkaiskasvit, kuten kaalit (*Brassica*), peltokanankaali (*Barbarea vulgaris*), kilpiruohot (*Alyssum*), illakko (*Hesperis matronalis*), tuoksuresedat (*Reseda*), intiankrassit (*Tropaeolum*) ja tupakat (*Nicotiana*).

## Lähteet
*
*

## Aiheesta muualla
*
*LuontoPortti: Naurisperhonen (''Pieris rapae'')
*Suomen Perhoset: Naurisperhonen
*Keskisuomalainen: Naurisperhonen
*Iltalehti: Naurisperhonen (''Pieris rapae'') 
*UniProt, Taxonomy: Pieris rapae 
*ITIS: Pieris rapae 
*Centre for Agriculture and Biosciences International (CABI): Pieris rapae (cabbage white butterfly) 
*Pherobase: Semiochemicals of Pieris rapae, the Small cabbage butterfly
Justin Kaplan

**Justin Daniel Kaplan** (5. syyskuuta 1925 New York – 2. maaliskuuta 2014) oli yhdysvaltalainen kirjailija. Hän on saanut arvostusta muistelma- ja elämäkertateoksillaan.

Kaplan valmistui Harvardin yliopistosta. Vuonna 1966 julkaistiin hänen kirjoittamansa elämäkerta *Mr. Clemens and Mark Twain*, joka oli välitön menestys. Kaplanille myönnettiin Pulitzer-palkinto ja vuonna 1967 National Book Award.

Kaplanin myöhempiä elämäkertateoksia ovat *Lincoln Steffens, A Biography* (1974) ja *Walt Whitman, A Life* (1980). Jälkimmäisellä hän voitti American Book Awardin. Hän oli lisäksi mukana työstämässä *Bartlett’s Familiar Quotationsin* 16. painosta 1992 sekä useita antologioita. Vuonna 2006 julkaistiin teos *When the Astors Owned New York: Blue Bloods and Grand Hotels in a Gilded Age*.

Kaplan sai vuonna 1985 paikan Yhdysvaltain taide- ja kirjallisuusakatemiassa. Hän meni vuonna 1954 naimisiin Anne Bernaysin kanssa ja julkaisi tämän kanssa kaksoismuistelman *Back Then: Two Lives in 1950s New York*. Kaplan oli juutalainen.

## Lähteet
Yrjö Saarinen

**Yrjö Vihtori Saarinen** (13. joulukuuta 1899 Rauhanniemi, Jyväskylän maalaiskunta – 9. tammikuuta 1958) oli suomalainen taidemaalari. Saarinen ei käynyt taidekouluja eikä matkustanut ulkomailla vaikutteita saamassa vaan etsi itse oman tiensä. Toimeentulon hänelle toi kilpimaalarin ammatti.

## Elämä ja ura
Saarinen kävi kansakoulun ja käsityöläiskoulun. Hän osallistui Suomen Taiteilijain näyttelyihin vuosien 1937–1953 välillä. Saarisen töitä oli myös esillä ulkomaisissa näyttelyissä Ruotsissa, Norjassa ja Italiassa 1940- ja 1950-luvuilla. Kirjailija Mika Waltari tutustui 1942 Saarisen maalauksiin Unioninkadun taidesalongissa. Hän alkoi kerätä Saarisen taidetta omaan kokoelmaansa ja kirjoitti Saarisen taidetta käsitelleen esseen Taiteen vuosikirjaan 1945. Waltari tuki myös taloudellsesti Saarista.

Saarinen asui aluksi Jyväskylässä ja sitten Hyvinkäällä vuodesta 1929 alkaen. Hyvinkään taidemuseossa säilytetään professori Carl-Erik Sonckin keräämää Yrjö Saarisen taiteen kokoelmaa, johon kuuluu 60 maalausta ja 200 piirustusta. 

Saarisen ekpressionistiselle taiteelle oli ominaista voimakas värien käyttö. Hän maalasi muotokuvia, maisemia ja asetelmia. Saarinen sai omana aikanaan mainetta myös eroottisilla naismuotokuvillaan.

Saarinen sai Pro Finlandia -mitalin 1955 ja valtion taiteilijaeläkkeen.

Saarisen puoliso oli Signe Emerentia (Meeri) o.s. Kallio. Hänen vanhempansa olivat seppä Johan Victor Saarinen ja Emma o.s. Kallio.

## Teoksia
* *Lepohetki*, 1942
* *Auringonkukkia*, 1943
* *Omakuva inspiraatiopaidassa*, 1943
* SYP:n Joutsenon konttorin seinämaalaus 1950

## Lähteet
* 
* Valtion taidemuseo 
* Keski-Suomen maakunta: henkilögalleria - Yrjö Saarinen 
* Hyvinkään taidemuseon kokoelmat 
*  Elise Saarikko: Saarinen oli Waltarille dynamiittipanos, Aamuposti 17.10.2008 
* Otavan Iso Fokus, Kertovasti kuvitettu 8-osainen tietosanakirja, Osa 6, s. 3632, Otava 1974 

### Viitteet
 

## Kirjallisuutta
* *Yrjö Saarinen : elämäkertaa, kuvia, kirjeitä, tarinoita*, koonnut Carl Eric Sonck. Hyvinkään kaupunki 1977   
* Johanna Helin: Boheemi temperamenttimaalari - Yrjö Saarisen taiteilijakuva.  Taidehistorian pro gradu, Jyväskylän yliopisto, Taiteen ja kultturin tutkimuksen laitos 2002
Bluff Brothers

**Bluff Brothers** oli Spede Pasasen luoma kuvitteellinen musiikkiyhtye. Ensimmäistä kertaa Bluff Brothers esiintyi vuonna 1961 elokuvassa *[[Mullin mallin]]*. Elokuvassa yhtyeen kokoonpano oli Matti Kuusla, Spede Pasanen ja Pentti Nevaluoma. Myöhemmin yhtye tuli tunnetuksi Spede-ohjelmien (*[[Spede Show]], [[Spedevisio]], [[50 pientä minuuttia]]*) sketseistä. Bluff Brothers -sketsejä tehtiin vuoteen 1987, jolloin viimeinen Spede Show valmistui. Sketsien mukaan Bluff Brothers on suomeksi ”hänen erittäin kova sininen leipänsä” (blu = sininen, ff - forte fortissimo = erittäin kovaa, brot = leipä, hers = hänen).

Vuonna 1984 kuvattua Bluff Brothersin -musiikkiesitystä käytettiin *[[Speden Spelit]]* -peliohjelman alku- ja lopputunnuksena vuosina 1994–2001.

## Jäsenet
* Spede Pasanen 1961–2001
* Pentti Nevaluoma 1961
* Matti Kuusla 1961
* Simo Salminen 1964–2001
* Vesa-Matti Loiri 1968–2001

## Lähteet
Canibus

**Canibus** (oikealta nimeltään **Germaine Williams**, s. 9. joulukuuta 1974 Kingston, Jamaika) on jamaikalaissyntyinen yhdysvaltalainen rap-artisti. Hänet tunnetaan parhaiten kyvyistään battle-MC:nä.

## Julkaisut
### Soolo-albumit
*1998: *Can-I-Bus*
*2000: *2000 B.C. (Before Can-I-Bus)*
*2001: *C True Hollywood Stories*
*2002: *Mic Club: The Curriculum*
*2003: *Rip the Jacker*
*2005: *Mind Control*
*2005: *Hip-Hop for Sale*
*2007: *For Whom the Beat Tolls*
*2010: *Melatonin Magik*
*2010: *C of Tranquility*
*2011: *Lyrical Law*
*2014: *Fait Accompli*

### Yhtyeiden albumit
*The HRSMN – *The Horsemen Project* (2003)
*Cloak N Dagga – *Def Con Zero* (2005)
*Cloak N Dagga – *Def Con Zero v2.0: Ground Zero* (2007)

### Mixtapet
**My Name Is Nobody* (2003)
**The Brainstream* (2003)
**Mic Club Master Volume One* (2005)

## Lähteet

## Aiheesta muualla
Akrisios

**Akrisios** () oli kreikkalaisessa mytologiassa Argoksen kuningas, Abaan ja Aglaian poika ja Proitoksen kaksoisveli.

## Abaan perinnön jako
Akrisioksen kerrotaan kamppailleen veljensä kanssa jo äitinsä kohdussa. Myöhemmin kamppailu huipentui taisteluun Abaan perinnöstä, mutta se päättyi joko ratkaisemattomana, tai Proitos tuli lähes lyödyksi, ja siksi hän lähti Vähään-Aasiaan. Lyykian kuningas Iobates otti hänet vastaan, ja antoi hänelle vaimoksi tyttärensä Stheneboian. Proitos hyökkäsi uudelleen Akrisoksen kimppuun; tällä kertaa appensa avustamana, jolloin valtakunta vihdoin jaettiin veljesten kesken. Akrisios sai Argoksen ympäristöineen, ja Proitos pohjoiset alueet: Tirynsin, Heraionin ja Mideian sekä Argoliin rannikon.

## Ennustus

Koska Akrisioksella oli joko Aganippen tai Eurydiken kanssa ainoastaan yksi tytär, hän kysyi neuvoa oraakkelilta. Tämä ennusti, että Akrisios ei tulisi koskaan saamaan poikaa, vaan hän kuolisi tyttärenpoikansa käden kautta. Siksi hän telkesi tyttärensä Danaën imettäjänsä kanssa torniin. Zeus kuitenkin huomasi Danaën kauneuden, ja saapui tämän luokse katosta putoavan kultasateen muodossa. Tästä suhteesta sai alkunsa Perseus. Lähteestä riippuen Akrisios huomattuaan raskauden tai Perseuksen jo synnyttyä antoi surmata imettäjän ja pakotti Danaën tulemaan Zeuksen alttarin ääreen kertomaan lapsen isän nimen – yhtä aikaa peläten ja toivoen saavansa vahvistuksen olettamukselleen. Kun tytär nimesi isäksi Zeuksen, Akrisios ei uskonut häntä vaan pani sekä tyttären että tämän lapsen koriin tai veneeseen ja lähetti heidät ajelehtimaan avomerelle. Zeus esti Poseidonin avustuksella kumpaakaan kuolemasta.

Toisen version mukaan Danaën tultua naimaikään hän menikin Proitoksen luo ja halusi ryhtyä suhteisiin tämän kanssa. Tässä tapauksessa Perseuksen isä ei olisikaan Zeus vaan Proitos.

## Ennustuksen toteutuminen
Oraakkelin ennustus kävi toteen vuosia myöhemmin, kun Polydektes meni naimisiin Danaën kanssa Serifoksessa, ja kun Akrisios yritti surmata siellä Perseuksen, Polydektes esti hänen aikeensa. Tämän jälkeen he vannoivat yhdessä, etteivät enää yrittäisi riistää toistensa henkeä. Myrsky kuitenkin esti Akrisiosta lähtemästä ja kun Polydektes kuoli, Perseus osui vahingossa kiekolla isoisäänsä hautajaisseremonioiden aikana niin, että tämä kuoli.

Toisen version mukaan Perseus halusi tavata isoisänsä ja matkusti Argokseen tätä tapaamaan. Kun Akrisios kuuli tästä, hän pakeni kuningas Teutamidoksen luo Larissaan. Teutamidos kuitenkin kuoli tänä aikana, ja hautajaistilaisuuden kunniaksi järjestettiin viisinottelu, johon myös Perseus osallistui. Kiekonheitossa hän kuitenkin osui vahingossa Akrisiosta jalkaan, ja tämän kuoli saamaansa haavaan.

## Muuta
Akrisioksen kerrotaan perustaneen myös Delfoin Amfiktyoniliiton ja päättäneen, mitkä kaupungit saisivat siihen liittyä. Vergilius nimeää hänet myös Turnuksen esi-isäksi.

## Lähteet
Kesäkerttu

**Kesäkerttu** eli Kerttu Ström Leppävirralta on näyttelijänä ja kirjailijana tunnetun Eppu Nuotion luoma karrikoitu televisiohahmo. Tyypin kehittelyssä olivat mukana myös tuottaja Marita Porrassalmi ja toimittaja Riitta Raatikainen. Fyysiseltä olemukseltaan äärinaisellinen Kesäkerttu vaaleanpunaisiksi värjättyine hiuksineen esiintyi nimikkosarjassaan Suomen televisiossa kesinä 1998 ja 1999. Kumpaisenakin vuonna esitettiin kymmenen puolen tunnin mittaista Kesäkerttu-ohjelmaa. Ensimmäisenä kesänä ohjelmassa vierailivat muun muassa Meiju Suvas, Timo T. A. Mikkonen, Tuija Piepponen, Heikki Turunen ja Satu Procopé. Toisena kesänä vieraita olivat muun muassa Nylon Beat, Jari Sarasvuo, Kirsti Paakkanen ja Jari Sillanpää.

Talvella 1999 esitettiin televisiosarja *[[Kertun pariasiaa]]*.

## Lähteet

*Kesäkerttu-ohjelmat

## Aiheesta muualla
*Elävä arkisto: Kesäkerttu tapaa Satu Procopén, 29.7.1998
*Elävä arkisto: Kesäkerttu tapaa Jari Sillanpään, 18.6.1999
Corse-du-Sud

**Corse-du-Sud** oli Välimeressä sijaitsevan Korsikan saaren eteläosasta koostuva departementti Ranskassa. Departementti muodostettiin 15. syyskuuta vuonna 1975, jolloin Corsen departementti jaettiin Haute-Corsen ja Corse-du-Sudin departementteihin. Corse-du-Sudin alue vastaa vuosina 1793–1811 toimineen Liamonen departementin aluetta.

Corse-du-Sudin asukasluku vuonna 2006 oli 135&nbsp;718. Pinta-alaltaan se on 4&nbsp;014 neliökilometrin suuruinen, ja asukastiheys oli 33,8 asukasta neliökilometrillä. Departementissa sijaitsee kaksi kaupunkia, Ajaccio ja Sartène. Ajaccio oli koko Korsikan pääkaupunki.

Korsikan aluevaalien jälkeen 1. tammikuuta 2018 Corse-du-Sudin departamentti yhdistyi pohjoisen Haute-Corseen kanssa yhdeksi Corsen departamentiksi.

## Katso myös
* Luettelo Corse-du-Sudin kunnista

## Lähteet

## Aiheesta muualla
* Conseil Général de la Corse du Sud
De Telegraaf

**De Telegraaf** on Alankomaiden suurin aamulehti. Sanomalehden levikki on noin  800&nbsp;000, ja sillä arvioidaan olevan 2,4 miljoonaa lukijaa. Lehden toimitus sijaitsee Amsterdamissa. 

*De Telegraafin* omistaa Telegraaf Media Groep, joka julkaisee myös päivittäistä ilmaislehteä nimeltä *Sp!ts*.

## Toimituksellinen sisältö
*De Telegraaf* sisältää paljon sensaatiohakuisia ja urheiluun liittyviä artikkeleita ja yhden tai useamman sivun, jonka sisällön toimittaa juorulehti *Privé*. Talousuutisia käsittelevät osuudet ovat kuitenkin sävyltään vakavampia. Lehti pyrkii tavoittamaan laajan lukijakunnan yleensä populistisella tyylillään ja vetoamaan mainostajien havittelemiin erityisryhmiin. Ennen Pim Fortuynin kuolemaa lehti kannatti usein pääkirjoituksissaan hänen poliittisia näkemyksiään.

## Historia
*De Telegraafin* perusti Henry Tindal, joka aloitti samaan aikaan toisen lehden, *De Courantin*, julkaisemisen. Ensimmäinen *De Telegraafin* numero ilmestyi 1. tammikuuta 1893.  Tindalin tammikuussa 1902 tapahtuneen kuoleman jälkeen kirjanpainaja Hak Holdert otti lehdet hallintaansa rahoittajien tuella 12. syyskuuta 1902. Erityisesti *De Courantin* kannalta tämä osoittautui onnistuneeksi ratkaisuksi, sillä sen myötä Holdert kykeni kaappaamaan ja lakkauttamaan sanomalehden toisensa jälkeen vuosina 1903–1923. 

Holdert aloitti uusien painotilojen rakennuttamisen Amsterdamin Nieuwezijds Voorburgwaliin 1926. Rakennus saatiin valmiiksi 1930. Eräässä vaiheessa kesäkuussa 1966 vihaiset rakennustyöläiset ja Provo-liikkeen jäsenet piirittivät sen, kun lehti oli vilpillisesti tiedottanut, että eräs työvoimakiistan uhri ei ollut joutunut poliisin   vaan työkaverin surmaamaksi. Vuonna 1974 *De Telegraaf* muutti nykyiseen sijaintipaikkaansa Basiswegissä.

Ensimmäisen maailmansodan aikana Alankomaiden pysyessä virallisesti puolueettomana aiheuttivat Holdertin sympatiat Ranskaa kohtaan ja hänen Britanniaa puoltava kantansa sen, että *De Telegraafista* tuli kiistan keskipiste. Toisen maailmansodan aikana Telegraaf-yhtiöt puolestaan julkaisivat Saksaa tukevia lehtiä, minkä seurauksena niille asetettiin sodan jälkeen 30 vuoden julkaisukielto. Kielto kuitenkin kumottiin 1949, ja *De Telegraaf* elpyi ja siitä tuli Alankomaiden suurin sanomalehti.

Vuonna 1983, Telegraafin levikki oli n. 67100.

*De Courant/Nieuws van de Dag* -lehti lakkautettiin 1998. *De Telegraaf* alkoi ilmestyä myös sunnuntaisin 21. maaliskuuta 2004.

## Lähteet

## Aiheesta muualla
Extra Large

**Extra Large** oli 20. elokuuta 2007 aloittanut YLE Extran populaarikulttuuriin keskittyvä makasiinityylinen ohjelma, jossa oli päivittäin ajankohtaisia vieraita. Lisäksi ohjelma esitti uusia kotimaisia ja ulkomaisia musiikkivideoita. Ohjelmaa lähetettiin maanantaista perjantaihin klo 18.30–20.00 ja uusintana samana iltana noin klo 23.00 YLE Extralla. Ohjelman juontajia olivat Ivan Puopolo, Hinni Aarninsalo, Tuomas Rajala, Nuppu Stenros ja Oskari Perkki.

Extra Largen viimeinen ohjelma esitettiin 14. joulukuuta 2007. Yleisradion päätöksen lopettaa YLE Extra -kanava lisäksi myös sen lippulaivaohjelma Extra Large päätettiin lopettaa. Populaarikulttuurin erikoisohjelmien aukkoa paikkaamaan tuli keväällä 2008 uusi, viikoittainen ohjelma Yle Teema -kanavalle. 
Rumban lukijat valitsivat Extra Largen vuoden 2007 parhaaksi tv-ohjelmaksi.

## Aiheesta muualla
* Extra Largen kotisivut 

## Lähteet
Aleksanterinkatu (Oulu)

**Aleksanterinkatu** on yksi Oulun keskusta-alueen pääkaduista. Katu johtaa lähes pohjois-eteläsuuntaisena kaupungin ruutukaavakeskustan sekä Pokkisen, Vanhantullin ja Hollihaan kaupunginosien halki Lyseon kulmalta Pokkitörmältä aina Heinäpäähän jossa se päättyy urheilukeskuksen laidalle. Kadun pituus on noin 1,8&nbsp;kilometriä ja se on osin nelikaistainen.

## Historiaa
Aiemmin katu tunnettiin nimellä *Läntinen pitkäkatu*. Nykyisen nimensä katu sai vuoden 1907 asemakaavan hyväksymisen yhteydessä, jolloin vanhoja pidempiä kadunnimiä muutettiin lyhyemmiksi.

## Liikenteellisesti merkittävät liittymät

Kadun liikenteellisesti merkittävimmät liittymät ovat Pokkitörmän, Saaristonkadun ja Puistokadun liittymät.

### Pokkitörmä
Pokkitörmän liittymän pohjoisen suuntaan johtavat kaistat ovat ylämäessä, ja tämä aiheuttaa ongelmia liikenteelle etenkin talvisin. Liittymässä on liikennevalo-ohjaus.

### Saaristonkatu
Saaristonkadun ja Aleksanterinkadun risteyksessä risteävän liikenteen määrä on huomattava, sillä Saaristonkatu on eräs itä-länsisuuntaisista poikkikaduista. Liittymä on ruuhka-aikana pohjoisen ja idän suunnista saavuttaessa tukkoinen ahtaiden kaistajärjestelyiden vuoksi. Liittymässä on liikennevalo-ohjaus.

### Puistokatu
Puistokadun ja Aleksanterinkadun risteys on risteävän liikenteen kannalta merkittävä, sillä pohjoisesta saavuttaessa liikenteen pääsuunta on itään Puistokadulle ja edelleen Limingantulliin, sekä päinvastoin idästä Puistokadulta pohjoiseen Aleksanterinkadulle. Liittymän liikennevalo-ohjaus ja kaistajärjestelyt on rakennettu huomioiden liikenteen pääsuunnat, eikä liittymässä tavallisesti ole ruuhkaa.

## Lähteet

## Aiheesta muualla
Tummien vesien tulkit

**Tummien vesien tulkit** on vuonna 2002 esitetty 10-osainen komediallinen draamasarja, jonka on käsikirjoittanut Kari Hotakainen. Sarjan on tuottanut Tuotanto Oy Säihky ja se esitettiin Nelosella. Sarja on julkaistu kokonaisuudessaan DVD:llä ja se palkittiin kolmella Venla-palkinnolla vuonna 2003. Sarjan tunnusmusiikki on Martti Servon säveltämä.

## Jaksot
# Pientä laittoa (pääosassa autokauppias Raimo Virtanen (Hannu-Pekka Björkman))
# Kahdella täytteellä (pizzeriayrittäjä Mehmed / Martti Pelkonen (Martti Suosalo))
# Sulle mä en siltaa rakenna (hammaslääkäri Klaus Siren (Mikko Reitala))
# Sopuneliöt (kiinteistövälittäjä Sirpa Uitto (Henriikka Salo))
# Renkaanvaihtaja (Mika Häkkisen renkaanvaihtaja Seppo Malinen (Juha Kukkonen))
# Keskellä lattiaa sinun kanssasi (pornokauppias Kyllikki Saarenvirta (Saara Pakkasvirta))
# Minkkitarha
# Kuin horsmat tuulessa
# Jos hyljettä hieroa sais
# Hyvä vainaja

## Lähteet